Það grunnmat liggur fyrir en er trúnaðarmál en í kynningunni segir að „ fyrstu niðurstöður gáfu til kynna meiri fjárþörf en gert var ráð fyrir auk annarra atriða . “ Þau voru samþætting leiðakerfa , aukin hagræðing í flugvallaþjónustu , umsjón flugflota og viðhaldi og minni yfirbygging ásamt sameiginlegri sölu - og markaðsstarfsemi . Samandregið þá leiddi þessi vinna í ljós að að viðskiptin stóðust ekki þær forsendur sem gerðar voru við undirritun kaupsamningsins . Samkvæmt upplýsingum Kjarnans var það skýrt merki um að ótti var til staðar við það að WOW air myndi fara í greiðsluþrot sem gæti leitt til þess að flugvellir gætu kyrrsett vélar félagsins vegna vangoldina lendingargjalda . Í gærkvöldi , tólf tímum eftir að greint hafði verið frá því að Icelandair væri hætt við kaupin , var svo greint frá því að Indigo Partners og WOW air hafa náð samkomulagi um fjárfestingu þess fyrrnefnda í WOW air . Í tilkynningu sagði Bill Franke , einn eiganda Indigo ( Managing Partner ) , að Skúli Mogensen , eigandi og forstjóri WOW air , hafi náð miklum árangri við að byggja upp WOW air og að hann hlakki til samstarfs við starfsfólk félagsins . Þar kom einnig fram að Skúli yrði áfram meirihlutaeigandi í WOW air en engar sértækar upplýsingar um hvað fælist í fjárfestingunni voru birtar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .